{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga Odluke o uvjetima za prijam učenika u učeničke domove u školskoj godini 2016./2017. "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Nataša Šimić","NACRT ODLUKE","Poštovani, prema prijedlogu odluke predviđeno vrijeme prijave za upis je jedan dan. Smatram da je to kratko vrijeme za prijavu i obradu dokumentacije te predlažem da se produlji na dva dana (7. i 8. srpanja). Također, rezultati trebaju učenicima biti dostupni barem jedan dan prije samog upisa (11. srpnja), a upisi 12. srpnja.","Djelomično prihvaćen","Prijedlog se ne prihvaća u dijelu koji se odnosi na datum prijave kandidata za upis učenika u učenički dom. Navedeni datum je vezan uz datum Odluke o upisu učenika u I. razred srednje škole u školskoj godini 2016./2017. te sukladno mišljenju Udruge ravnatelja učeničkih domova ne postoji stvarna potreba za proširenje roka. Prijedlog se prihvaća u dijelu koji se odnosi na datum objave konačne ljestvice poretka učenika. Objava konačnih ljestvica poretka učenika bit će 11. srpnja 2016."]
[2,"Astrid Pavletić","NACRT ODLUKE","Poštovani, s obzirom na veliku udaljenost nekih učenika od domova u koji se žele upisati smatram da bi bilo bolje da se već dan prije upisa, dakle 11.7.2016 objavi rang lista primljenih učenika,  Također, da li je moguće definirati riječ dugotrajno ( odnosi se na dugotrajnu nezaposlenost i dugotrajnu bolest učenika) i omogućiti prijavu kandidata dva dana kao što je to bilo do sada? Hvala","Prihvaćen","Prijedlog se prihvaća u dijelu komentara koji se odnosi na datum objave konačne ljestvice poretka učenika. Objava konačnih ljestvica poretka učenika bit će 11. 7. 2016. godine. U dijelu komentara koji se odnosi na definiranje riječi dugotrajno prijedlog se ne prihvaća. Navedena primjedba nije vezana uz predmet javnoga savjetovanja. Prijedlog se ne prihvaća u dijelu koji se odnosi na datum prijave kandidata za upis učenika u učenički dom. Navedeni datum je vezan uz datum Odluke o upisu učenika u I. razred srednje škole u školskoj godini 2016./2017."]